open-index/open-wikipedia-markdown huggingface dataset:
หนังสือมัคคาบี ฉบับที่ 1

**หนังสือมัคคาบี ฉบับที่ 1** (; ) หรือ **1 มัคคาบี** () และมีอักษรย่อว่า **1 มคบ.** หรือ **1 Macc.** เป็นคัมภีร์อธิกธรรมที่ให้รายละเอียดเกี่ยวกับประวัติศาสตร์ของกบฏมัคคาบีที่ต่อต้านจักรวรรดิซิลูซิด ตลอดจนถึงประวัติศาสตร์ที่เก่าแก่ที่สุดเกี่ยวกับการก่อตั้งราชอาณาจักรฮัสโมเนียนที่ตั้งตนเป็นอิสระ หนังสือมัคคาบี ฉบับที่ 1 เล่าถึงการประกาศใช้พระราชกฤษฎีของกษัตริย์อันทิโอคัสที่ 4 เอปีฟาเนสที่ห้ามชาวยิวไม่ให้ปฏิบัติตามขนบธรรมเนียมดั้งเดิมของชาวยิว และเรื่องราวที่เกิดการก่อตัวเป็นกลุ่มกบฏนำโดยมัทธาธีอัสแห่งตระกูลฮัสโมเนียนและบุตรชาย 5 คน เพื่อต่อต้านกษัตริย์อันทิโอคัสที่ 4 บุตรชายของมัทธาธีอัสชื่อยูดาสมัคคาบีได้รับช่วงการเป็นผู้นำของกลุ่มกบฏในชื่อมัคคาบี หนังสือบันทึกรายละเอียดเกี่ยวกับความสำเร็จและความล้มเหลวของการก่อกบฏ แม้ว่ายูดาสจะถูกสังหารในที่รบ แต่ในท้ายที่สุดแล้วกลุ่มมัคคาบีก็ได้รับเอกราชและแยกตัวเป็นอิสระจากแคว้นยูเดียภายใต้การนำของตระกูลฮัสโมเนียน ซีโมนธัสสีพี่ชายของยูดาสได้รับการประกาศให้เป็นมหาปุโรหิต (มหาสมณะ) ตามความต้องการของชาวยิว ช่วงเวลาของเรื่องราวในหนังสือคือราว 170 ถึง 134 ปีก่อนคริสตกาล

ไม่ทราบชื่อของผู้เขียนหนังสือมัคคาบี ฉบับที่ 1 แต่อาจจะเขียนในราชอาณาจักรฮัสโมเนียนที่เพิ่งเป็นอิสระหลังความสำเร็จของกบฏมัคคาบีในช่วงปลายศตวรรษที่ 2 ก่อนคริสตกาล หนังสือมัคคาบี ฉบับที่ 1 แต่เดิมอาจเขียนเป็นภาษาฮีบรู แต่ฉบับภาษาฮีบรูดั้งเดิมได้สูญหายไป งานเขียนที่หลงเหลืออยู่เพียงแห่งเดียวคือฉบับแปลเป็นภาษากรีกคอยนีที่มีอยู่ในเซปตัวจินต์ซึ่งเป็นคัมภีร์ศาสนายูดาห์ที่แปลเป็นภาษากรีก เซปตัวจินต์ได้รับการเก็บรักษาไว้โดยคริสต์ศาสนิกชนยุคแรกเพื่อเป็นพื้นฐานสำหรับพันธสัญญาเดิมของศาสนาคริสต์ หนังสือมัคคาบี ฉบับที่ 1 กลายเป็นส่วนหนึ่งของคัมภีร์อธิกธรรมในศาสนาคริสต์ยุคต้น ปัจจุบันถูกจัดอยู่สารบบคัมภีร์ไบเบิลในนิกายโรมันคาทอลิก, อีสเทิร์นออร์ทอดอกซ์ และออเรียนทัลออร์ทอดอกซ์ (ยกเว้นนิกายออร์ทอดอกซ์เทวาเฮโด) หนังสือมัคคาบี ฉบับที่ 1 ไม่ได้เป็นส่วนหนึ่งของคัมภีร์ฮีบรู (ทานัค) และไม่ได้ถูกจัดอยู่ในสารบบคัมภีร์ไบเบิลในนิกายโปรเตสแตนต์และนิกายใหญ่ใด ๆ ของศาสนายูดาห์ ผู้นับถือนิกายโปรเตสแตนต์บางคนจัดให้หนังสือมัคคาบี ฉบับที่ 1 เป็นคัมภีร์นอกสารบบ ซึ่งเป็นเนื้อหาที่เป็นประโยชน์ต่อการศึกษาภูมิหลังและการเทศนาแต่ไม่ถืออยู่ในสารบบ ศาสนายูดาห์รับบีโดยทั่วไปไม่ยอมรับการปกครองของราชวงศ์ฮัสโมเนียน ในขณะที่หนังสือมีเนื้อหาสนับสนุนตระกูลของราชวงศ์ฮัสโมเนียนก่อนก่อตั้ง จึงเป็นหนึ่งในหลายปัจจัยที่หนังสือไม่เป็นที่สนใจนักในศาสนายูดาห์ในยุคหลัง 

หนังสือมัคคาบี ฉบับที่ 1 เป็นที่รู้จักจากการบันทึกเรื่องราวการยึดเยรูซาเล็มคืนมาเมื่อ 164 ปีก่อนคริสตกาล และการถวายพระวิหารที่สองอีกครั้ง ซึ่งเป็นต้นกำเนิดของเทศกาลฮานุกกะห์ของชาวยิว

## เนื้อหา
### โครงสร้าง
นักวิชาการและคัมภีร์ไบเบิลฉบับแปลส่วนใหญ่แบ่งเนื้อหาของหนังสือมัคคาบี ฉบับที่ 1 เป็น 4 หรือ 5 ส่วนตามผู้นำของกลุ่มกบฏ:
#บทที่ 1–2: บทนำ
#3:1 ถึง 9:22: การนำของยูดาสมัคคาบี
#9:23 ถึง 12:53: การนำของโยนาธานอัฟฟุส
#บทที่ 13–16: การนำของซีโมนธัสสี

## หมายเหตุ

## อ้างอิง

## บรรณานุกรม
* 
* 
* 
* 
* 
* 
* 
* 
* 
* 
* 

## แหล่งข้อมูลอื่น

* NRSV text of 1 Maccabees: , , 
* Links & information on 1 Maccabees at Early Jewish Writings
* 
* หนังสือมัคคาบี ฉบับที่ 1 โดยคณะกรรมการคาทอลิกเพื่อคริสตศาสนธรรม แผนกพระคัมภีร์

1
มัคคาบี 1
มัคคาบี 1
มัคคาบี 1
สโมสรฟุตบอลเคมบริดจ์ยูไนเต็ด

**สโมสรฟุตบอลเคมบริดจ์ยูไนเต็ด** เป็นสโมสรฟุตบอลอาชีพในเมืองเคมบริดจ์ ประเทศอังกฤษ พวกเขาแข่งขันในอีเอฟแอลลีกวัน ซึ่งเป็นระดับที่ 3 ของระบบลีกฟุตบอลอังกฤษ

สโมสรก่อตั้งขึ้นในปี 1912 ในชื่อแอบบีย์ยูไนเต็ด และใช้ชื่อเคมบริดจ์ยูไนเต็ดในปี 1951 พวกเขาเล่นในลีกสมัครเล่นท้องถิ่นก่อนจะเข้าร่วม Southern League หลังจากจบรองแชมป์ของ Eastern Counties Football League ในฤดูกาล 1957–58 ภายใต้การคุมทีมของบิล ลีเวอร์ พวกเขาครองตำแหน่งแชมป์ Southern League Premier Division ในฤดูกาล 1968–69 และ 1969–70 ซึ่งช่วยทำให้พวกเขาได้รับเลือกเข้าสู่ฟุตบอลลีกในปี 1970 พวกเขาเลื่อนชั้นสู่ดิวิชัน 4 ในฤดูกาล 1972–73 แต่ตกชั้นทันที ก่อนที่พวกเขาจะกลับมาสู่ดิวิชัน 4 และคว้าแชมป์ดิวิชัน 4 ในฤดูกาล 1976–77 ทำให้พวกเขาเลื่อนชั้นจากดิวิชัน 3 สู่ดิวิชัน 2 ในฤดูกาลถัดมา และอยู่ต่อไปอีก 6 ฤดูกาล ก่อนที่จะตกชั้นติดต่อกัน

ผู้จัดการทีม จอห์น เบ็ค นำเคมบริดจ์เลื่อนชั้นจากดิวิชัน 4 สู่ดิวิชัน 3 ผ่านการเพลย์ออฟในปี 1990 จากนั้นคว้าแชมป์ดิวิชัน 3 ในฤดูกาล 1990–91 โดยสโมสรเข้าถึงรอบเพลย์ออฟของดิวิชัน 2 ในฤดูกาลถัดมา การตกชั้น 2 ครั้งในรอบ 3 ปีทำให้เคมบริดจ์ยูไนเต็ดกลับสู่ดิวิชัน 3 (ซึ่งเปลี่ยนชื่อจากดิวิชัน 4) ก่อนที่จะได้เลื่อนชั้นเมื่อจบการแข่งขันฤดูกาล 1998–99 พวกเขาเข้าสู่คอนเฟอเรนซ์ลีก (เนชันนัลลีก ในปัจจุบัน) ในปี 2005 หลังจากตกชั้น 2 ครั้งใน 4 ฤดูกาล โดยพวกเขาอยู่ถึง 9 ฤดูกาล พวกเขาจบด้วยการเป็นรองแชมป์คอนเฟอเรนซ์ 3 ครั้ง แต่พ่ายแพ้ในรอบเพลย์ออฟรอบชิงชนะเลิศในปี 2008 และ 2009 ก่อนที่ในที่สุดจะได้เลื่อนชั้นหลังจากชนะรอบชิงชนะเลิศเพลย์ออฟปี 2014 หลังจากใช้เวลา 7 ฤดูกาลในอีเอฟแอลลีกทู เคมบริดจ์ยูไนเต็ดก็ได้รับการเลื่อนชั้นสู่อีเอฟแอลลีกวันในฐานะรองแชมป์ในปี 2021 ภายใต้การคุมทีมของมาร์ก บอนเนอร์

แม้ว่าสโมสรจะสวมเสื้อสีเหลืองอำพันและกางเกงสีดำในบ้าน แต่ก็มีการทดลองออกแบบเสื้อหลายแบบ สโมสรมีความสัมพันธ์ใกล้ชิดกับวิทยาลัยประจำภูมิภาคเคมบริดจ์ ซึ่งทำหน้าที่เป็นทีมสำรองโดยพฤตินัยระหว่างปี 2006 ถึง 2014

## อ้างอิง

ค
เคมบริดจ์ยูไนเต็ด
วีเอส-17

แผ่นผ้าสัญญาณ **วีเอส-17** () เป็นอุปกรณ์ส่งสัญญาณที่ใช้โดยบุคลากรทางทหารใช้ในการส่งสัญญาณไปยังเครื่องบิน มีการใช้งานในกองทัพประเทศต่าง ๆ เช่น สหรัฐ และไทย

ปัจจุบันในกองทัพสหรัฐถูกใช้งานแทนที่โดย วีเอส-21 ซึ่งใช้เป็นสัญญาณแสดงความร้อน

## การใช้งาน
แผ่นผ้าสัญญาณ วีเอส-17 เป็นแผ่นผ้าสีส้มสว่างและสีดำ ใช้สำหรับส่งสัญญาณในเวลากลางวัน สำหรับแสดงรหัสอักษรจำนวน 4 ตัวคือ H E A และ T โดยใช้แผ่นผ้าสัญญาณสีดำเข้มเป็นสัญญาณหลักของอักษรตัวนั้น ๆ โดยสัญญาณจะต้องห่างจากสิ่งกำบังการมองทางอากาศ 15:1 ต้องทำให้นักบินสามารถมองเห็นได้จากระยะ 1.6 กิโลเมตรและความสูง 1,000 ฟุต ต้องมองเห็นได้จากทิศทางที่อากาศยานจะบินเข้ามา โดยใช้แสงไฟหรือหรือกระจกในการเรียกนำทางมาและแผ่นผ้าต้องทำมุม 45 องศาจากพื้นดินและหันไปยังทิศทางอากาศยานจะบินมา

### ระยะต่ำกว่า 800 ฟุต
หากอากาศยานบินมาในระยะต่ำกว่า 800 ฟุต ในการทำสัญลักษณ์ตัว T จะใช้ผ้า 5 ผืน วางเป็นรูปตัวอักษร T ระยะห่างของผ้าแต่ละผืนคือ 25 เมตร

### ระยะสูงกว่า 800 ฟุต
หากอากาศยานบินมาในระยะสูงกว่า 800 ฟุต ในการทำสัญลักษณ์ตัว T จะใช้ผ้า 7 ผืน วางเป็นรูปตัวอักษร T ระยะห่างของผ้าแต่ละผืนคือ 50 เมตร โดยเพิ่มผืนที่ 6 บริเวณหัวตัว T ห่างไปจากส่วนหัว 500 เมตร และเพิ่มผืนที่ 7 บริเวณทางซ้ายของตัว T ระยะห่าง 200 เมตร

## ดูเพิ่ม
* การสื่อสารทางอากาศสู่พื้นดิน
* การเดินอากาศ
* สี่เหลี่ยมสัญญาณ

## อ้างอิง

## แหล่งข้อมูลอื่น
* VS17 Panel
* Signaling Techniques
* MIL-P-40061 B PANEL MARKER AERIAL LIAISON VS-17/X (31-DEC-1970)

หมวดหมู่:อุปกรณ์กู้ภัย
หมวดหมู่:ยุทโธปกรณ์ของสหรัฐ
สี่เหลี่ยมสัญญาณ

**สี่เหลี่ยมสัญญาณ** () เป็นอุปกรณ์สนามบิน (aerodrome) ที่กำหนดไว้ในระดับสากลตามภาคผนวก 14 ของอนุสัญญาว่าด้วยการบินพลเรือนระหว่างประเทศโดยองค์การการบินพลเรือนระหว่างประเทศ ประกอบด้วยสัญลักษณ์ภาคพื้นดิน เพื่อระบุสภาพของสนามบินสื่อด้วยสายตาขึ้นไปถึงอากาศยานที่บินอยู่เหนือสัญลักษณ์นั้น มีสัญญาณพื้นฐานสี่ประการ


Prohibition-of-landing.gif|แผงสี่เหลี่ยมสีแดงแนวนอนที่มีเส้นทแยงมุมสีเหลือง เมื่อแสดงในพื้นที่สัญญาณ หมายความว่าห้ามลงจอดและการห้ามนั้นมีแนวโน้มที่จะยืดเยื้อต่อไป
Need-for-special-precautions-while-approaching-or-landing.gif|แผงสี่เหลี่ยมแนวนอนสีแดงที่มีเส้นทแยงมุมสีเหลืองหนึ่งเส้น เมื่อแสดงในพื้นที่สัญญาณ หมายความว่าเนื่องจากสภาพที่ไม่ดีของพื้นที่สำหรับเคลื่อนที่อากาศยาน หรือด้วยเหตุผลอื่นใด จะต้องปฏิบัติตามข้อควรระวังพิเศษในการเข้าใกล้พื้นที่เตรียมลงจอดหรือในการลงจอด 
Use-of-runways-and-taxiways-01.gif|ดัมเบลล์สีขาวแนวนอน เมื่อแสดงในพื้นที่สัญญาณ หมายความว่าอากาศยานจำเป็นต้องลงจอด บินขึ้น และแท็กซี่บนรันเวย์และทางขับเท่านั้น.
Use-of-runways-and-taxiways-02.gif|ดัมเบลสีขาวแนวนอนแต่มีแถบสีดำตั้งฉากกับเพลาพาดผ่านส่วนวงกลมแต่ละส่วนของดัมเบล เมื่อแสดงในพื้นที่สัญญาณ หมายความว่าอากาศยานจะต้องลงจอดและบินขึ้นบนรันเวย์เท่านั้น แต่การเคลื่อนที่อื่น ๆ ไม่ได้จำกัดอยู่ที่รันเวย์และทางขับ 
Directions-for-landing-or-take-off-01.gif|เครื่องลงจอด T แสดงทิศทางลมบนสนามลงจอดทั่วทั้งบริเวณ โดยหางของตัว T ชี้ไปทางลม บนสนามบินที่มีรันเวย์ จะระบุทิศทางการลงจอดและการบินขึ้น
Right-hand-traffic.gif|หมายความว่าให้เคลื่อนที่ไปทางขวามือ
Air-traffic-services-reporting-office.gif|สำนักงานรายงานการบริการจราจรทางอากาศ
Closed-runways-or-taxiways.gif|ปิดรันเวย์หรือทางขับ
Directions-for-landing-or-take-off-02.gif|คำแนะนำในการลงจอดหรือขึ้นบิน รันเวย์ที่ใช้อยู่
Glider-flights-in-operation.gif|มีการบินเครื่องร่อนอยู่


## ดูเพิ่ม
* การเดินอากาศ
* การให้ทัศนสัญญาณอากาศยาน
* การสื่อสารทางอากาศสู่พื้นดิน

## อ้างอิง

หมวดหมู่:การควบคุมจราจรทางอากาศ
ปฏิบัติการกู๊ดวู้ด

**ปฏิบัติการกู๊ดวู้ด** เป็นการรุกของอังกฤษในช่วงสงครามโลกครั้งที่สอง ซึ่งเกิดขึ้นในวันที่ 18 และ 20 กรกฎาคม ค.ศ. 1944 เป็นส่วนหนึ่งของการสู้รบครั้งใหญ่สำหรับเมืองก็องในนอร์ม็องดี ประเทศฝรั่งเศส วัตถุประสงค์ของปฏิบัติการคือการโจมตีอย่างมีขีดจำกัดไปยังทางใต้ จากหัวสะพานออร์น เพื่อเข้ายึดส่วนที่เหลือของก็องและสันเขาบูเกบิส(Bourguébus) ที่ไกลออกไป

กู๊ดวู้ดถูกล่วงหน้าด้วยปฏิบัติการกรีนไลน์และพอมแกรนนิทในยุทธการที่โอดอนครั้งที่สอง ทางตะวันตกของก็อง เพื่อเบี่ยงเบนความสนใจของเยอรมันจากพื้นที่ทางตะวันออกของก็อง กู๊ดวู้ดได้เริ่มต้นขึ้น เมื่อกองทัพน้อยที่ 8 ของอังกฤษ พร้อมกับกองพลยานเกราะสามหน่วยได้เข้าโจมตีเพื่อยึดสันเขาบูเกบิสที่เยอรมันครองอยู่ พื้นที่ระหว่างเบรตต์วิลล์-ซูร์-แลซและ Vimont และสร้างความสูญเสียให้ได้มากที่สุดแก่เยอรมัน เมื่อวันที่ 18 กรกฎาคม กองทัพน้อยที่ 1 ของอังกฤษได้ทำการเข้าโจมตีเพื่อคุ้มครองหมู่บ้านหลายแห่งในทางตะวันออกของกองทัพน้อยที่ 8 ทางด้านตะวันตก กองทัพน้อยที่ 2 ของแคนา่ดาได้เปิดฉากปฏิบัติการแอตแลนติก ประสานงานร่วมกับกู๊ดวู้ดเพื่อเข้ายึดชานเมืองก็องทางใต้ของแม่น้ำออร์น เมื่อปฏิบัติการสิ้นสุดลงในวันที่ 20 กรกฏาคม กองพลยานเกราะได้บุกทะลวงแนวป้องกันด้านนอกของเยอรมันและรุกเข้าไปได้เพียง 7 ไมล์ (11 กิโลเมตร) แต่ถูกหยุดชะงักไว้ไม่ไกลจากสันเขาบูเกบิส มีเพียงรถหุ้มเกราะเท่านั้นที่ได้เจาะทะลวงทางใต้และเลยสันเขาไปได้

แม้ว่ากู๊ดวู้ดได้ประสบความล้มเหลวในเป้าหมายหลัก แต่ได้บีบบังคับให้เยอรมันคอยรักษารูปขบวนที่ทรงพลังไว้ต้านทานอังกฤษและแคนาดาบนปีกตะวันออกของหัวหาดนอร์ม็องดี และปฏิบัติการคอบรา ซึ่งกองทัพที่หนึ่งของสหรัฐได้เข้าโจมตี ซึ่งเริ่มต้นขึ้น เมื่อวันที่ 25 กรกฏาคม ทำให้การป้องกันของเยอรมันอ่อนแอลงจนพังทะลายลง

## อ้างอิง


หมวดหมู่:แนวรบด้านตะวันตก (สงครามโลกครั้งที่สอง)
หมวดหมู่:ยุทธการและปฏิบัติการทางทหารในสงครามโลกครั้งที่สอง
ประเทศคอซอวอในโอลิมปิกฤดูร้อน 2024

**ประเทศคอซอวอ** มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 โดยจะเป็นการแข่งขันกีฬาโอลิมปิกฤดูร้อนครั้งที่ 3 ติดต่อกันของประเทศ หลังจากเปิดตัวในโอลิมปิกฤดูร้อน 2016

## นักกีฬา
รายการต่อไปนี้เป็นจำนวนผู้เข้าแข่งขันในครั้งนี้

## มวยสากล

ผลการแข่งขันดังนี้

## อ้างอิง

คอซอวอ
2024
เทควันโดรอบคัดเลือกโอลิมปิกโซนเอเชีย 2024

การแข่งขัน **เทควันโดรอบคัดเลือกระดับทวีปเอเชียประจำปี ค.ศ. 2024 สำหรับ[[กีฬาเทควันโดในโอลิมปิกฤดูร้อน 2024|กีฬาโอลิมปิกที่ปารีส]]** จัดขึ้นที่ศูนย์การประชุมและนิทรรศการนานาชาติไท่ซาน เมืองไท่อัน ประเทศจีน ระหว่างวันที่ 15 และ 16 มีนาคม พ.ศ. 2567 แต่ละประเทศสามารถส่งนักกีฬาเข้าร่วมได้สุงสุดชาย 2 คนและหญิง 2 คน โดยมีนักกีฬาเพียง 1 คนในแต่ละรุ่นน้ำหนัก ผู้เข้าแข่งขันสองคนสุดท้ายในแต่ละรุ่นมีสิทธิ์เข้าร่วมการแข่งขันกีฬาโอลิมปิกภายใต้คณะกรรมการโอลิมปิกแห่งชาติของตน

## ชาย
### −58 กิโลกรัม
16 มีนาคม

### −68 กิโลกรัม
15 มีนาคม

## อ้างอิง

เทควันโด
2024
โจวานนี รีบีซี

**แอนโทนีโน โจวานนี รีบีซี** (; เกิด 17 ธันวาคม ค.ศ. 1974) เป็นนักแสดงชาวอเมริกัน เขาเป็นที่รู้จักจากบทบาทนักแสดงในซิตคอมทางโทรทัศน์เรื่อง *Dads* (2013–2014) และซีรีส์ดรามาอาชญากรรมเรื่อง *Sneaky Pete* (2015–2019) เขายังแสดงในภาพยนตร์เรื่อง *[[เซฟวิ่ง ไพรเวท ไรอัน ฝ่าสมรภูมินรก]]* (1998), *[[60วิ รหัสโจรกรรมอันตราย]]* (2000), *[[เฮฟเว่น ฉุดรักหนีนรกถึงสวรรค์]]* (2002), *[[เหินฟ้าแหวกวิกฤติระอุ]]* (2004), *[[เว็บร้อน ซ่อนมรณะ]]* (2007), *[[อวตาร (ภาพยนตร์)|อวตาร]]*, *[[วีรบุรุษปล้นสะท้านเมือง]]* (2009), *[[แก๊งสเตอร์ สควอด หน่วยกุดหัวแก๊งสเตอร์]]* (2013), *[[สะเหล่อไม่แอ๊บ แสบได้โล่ห์]]* (2014) และ ** (2015) 

เขาเป็นนักแสดงนำสมทบหลักในภาพยนตร์ชุด อวตาร (แฟรนไชส์) ของ เจมส์ แคเมอรอน ที่เขารับบทเป็น ปาร์คเกอร์ เซลฟริดจ์ และ ฮอไรซัน (ภาพยนตร์) ของเควิน คอสต์เนอร์ รับบทเป็น เอช. สิลาส พิกเคอริง ร่วมกับ แซม เวิร์ธธิงตัน

เขาได้กำกับภาพของภาพยนตร์ระทึกขวัญสยองขวัญเรื่อง รักลวงฆ่า ซึ่งได้รับคำวิจารณ์อย่างท่วมท้นทั้งในด้านภาพยนตร์ โดยเฉพาะฝีมือการกำกับภาพของเขา

## ชีวิตในวัยเด็ก
รีบีซีเกิดที่ลอสแอนเจลิสเมื่อวันที่ 17 ธันวาคม ค.ศ. 1974

## ชีวิตส่วนตัว
รีบีซีแต่งงานกับนางแบบชาวอังกฤษ เอจิเนส ดีน เมื่อวันที่ 16 มิถุนายน ค.ศ. 2012 และยื่นฟ้องหย่าในเดือนมกราคม ค.ศ. 2015

## ผลงาน
### ภาพยนตร์

### รายการโทรทัศน์

## อ้างอิง

หมวดหมู่:นักแสดงชายชาวอเมริกัน
กีฬาว่ายน้ำในแอฟริกันเกมส์ 2023

**กีฬาว่ายน้ำในแอฟริกันเกมส์ 2023** จะจัดขึ้นในเมืองอักกรา ประเทศกานา ตั้งแต่วันที่ 9 ถึง 13 มีนาคม พ.ศ. 2567 ณ ศูนย์กีฬาทางน้ำบอร์ตีย์แมน สปอร์ต คอมเพล็กซ์

การแข่งขันรายการนี้เป็นการแข่งขันรอบคัดเลือกของโอลิมปิกฤดูร้อน 2024 ที่ปารีส ประเทศฝรั่งเศส

## สรุปผลการแข่งขัน
### ผู้ได้รับเหรียญรางวัล
#### ประเภททีมผสม

 นักว่ายน้ำที่เข้าร่วมการแข่งขันรอบคัดเลือกเท่านั้นและได้รับเหรียญรางวัล

### ตารางเหรียญรางวัล

## อ้างอิง

## แหล่งข้อมูลอื่น
*Disciplines  - *2023 edition official website
*[https://results.accra2023ag.com/wrs/eng/zz/engzz_swimming-daily-competition-schedule.htm Competition Schedule]  - *results.accra2023ag.com''
*Results book 

2023
ว่ายน้ำ
หมวดหมู่:แอฟริกันเกมส์ 2023
ห้างนายเลิศ

thumb|ห้างนายเลิศ (อาคารมีโดมหลังคา) และอาคารสูง 7 ชั้น
**ห้างนายเลิศ** เป็นห้างสรรพสินค้าในอดีต บริเวณถนนเจริญกรุงเชิงสะพานพิทยเสถียร ในกรุงเทพมหานคร เป็นห้างสรรพสินค้าแห่งแรกในประเทศไทยที่มีเจ้าของเป็นคนไทย ห้างนายเลิศเป็นตึกสูง 7 ชั้น ถือเป็นอาคารสูงที่สุดแห่งหนึ่งในยุคก่อนสงครามโลกครั้งที่สองในกรุงเทพมหานคร

## ประวัติ
นายเลิศหรือต่อมาคือ พระยาภักดีนรเศรษฐ (เลิศ เศรษฐบุตร) ได้ทำงานที่ห้างวินเซอร์ ซึ่งเป็นห้างสรรพสินค้าของชาวตะวันตก เมื่อมีประสบการณ์มากขึ้นจึงริเริ่มที่จะทำห้างสรรพสินค้าของตัวเอง โดยได้เปิดห้างพร้อมโรงแรม เมื่อ พ.ศ. 2437 ขณะที่นายเลิศอายุ 22 ปี

ภายหลังสงครามโลกครั้งที่สอง ในสมัยรัชกาลที่ 8 เมื่อครั้งนายเลิศอายุได้ราว 70 ปี เกิดวิกฤตทางเศรษฐกิจ ธุรกิจของนายเลิศประสบปัญหาจากสงคราม ห้างสรรพสินค้าดำเนินไปต่อไม่ได้ เพราะไม่สามารถรับสินค้ายุโรปเข้ามาขายได้ ต้องหันไปซื้อขายกับญี่ปุ่นเท่านั้น ภายหลังห้างนายเลิศได้ปิดกิจการลง โดยดำเนินกิจการมาเกือบ 5 ทศวรรษ

## การดำเนินกิจการ
ห้างสรรพสินค้าเน้นจำหน่ายสินค้าจากต่างประเทศ เช่น จักรซิงเกอร์ ผลไม้กระป๋องยุโรป จักรยาน สังกะสี ใต้ถุนตึกเป็นที่ตั้งของ "บาร์นายเลิศ" ซึ่งเคยเป็นส่วนหนึ่งของโรงแรม Hotel de la Paix บาร์นายเลิศโด่งดังเรื่องการเสิร์ฟวิสกี้ออนเดอะร็อก เนื่องจากนายเลิศเป็นทั้งผู้นำเข้าแอลกอฮอลล์และเจ้าของโรงงานน้ำแข็ง 

อาคารนี้ยังเป็นที่ตั้งของสำนักงานบริษัทเดินอากาศสยามแห่งแรกที่นายเลิศร่วมก่อตั้ง รวมถึงบริษัทเดินเรือเมล์ ชั้นล่างของตึกนายเลิศนี้เป็นโรงน้ำแข็ง ยังมีห้องเย็นขนาดใหญ่ที่คนสามารถเดินเข้าไปได้ อาจถือได้ว่าเป็นห้องเย็นแห่งแรกของสยาม ห้องเย็นนี้เพื่อเก็บของสดที่นำเข้าจากต่างประเทศ เช่น เนื้อสัตว์ ไส้กรอกเยอรมัน ไก่งวงทั้งตัว หมูแฮมทั้งขา ผลไม้สดนำเข้า เช่น องุ่น ส้มจากต่างประเทศ และเนยก้อนใหญ่จากเนเธอร์แลนด์ อาจกล่าวได้ว่าเป็นซูเปอร์มาร์เก็ตแห่งแรกของกรุงเทพ โดยมีกลุ่มลูกค้าคือชาวตะวันตกที่อาศัยอยู่บริเวณถนนสี่พระยา ถนนสุรวงศ์ ถนนเจริญกรุง ถนนสีลม และถนนสาทร

## อ้างอิง

หมวดหมู่:ห้างสรรพสินค้าในประเทศไทยในอดีต
หมวดหมู่:ห้างสรรพสินค้าในกรุงเทพมหานคร
หมวดหมู่:สิ่งก่อสร้างในเขตบางรัก
หมวดหมู่:พระยาภักดีนรเศรษฐ (เลิศ เศรษฐบุตร)
วันกวีนิพนธ์สากล

**วันกวีนิพนธ์สากล** () มีการเฉลิมฉลองในวันที่ 21 มีนาคม และได้รับการประกาศโดย ยูเนสโก (องค์การการศึกษา วิทยาศาสตร์ และวัฒนธรรมแห่งสหประชาชาติ) ในปี 1999 "โดยมีเป้าหมายเพื่อสนับสนุนความหลากหลายทางภาษา ผ่านการแสดงออกทางกวีนิพนธ์ และเพิ่มโอกาสให้ภาษาใกล้สูญได้รับการถ่ายทอด" จุดประสงค์คือเพื่อส่งเสริมการอ่าน การเขียน การตีพิมพ์ และการสอนกวีนิพนธ์ทั่วโลก และตามคำประกาศดั้งเดิมของยููเนสโกระบุว่า เพื่อ "ให้การยอมรับและแรงผลักดันครั้งใหม่แก่ขบวนการกวีนิพนธ์ระดับชาติ ภูมิภาค และระดับนานาชาติ"

โดยทั่วไปจะมีการเฉลิมฉลองในเดือนตุลาคม แต่ในคริสต์ศตวรรษที่ 20 ประชาคมโลกเฉลิมฉลองในวันที่ 15 ซึ่งเป็นวันเกิดของ เวอร์จิล กวีมหากาพย์ และกวีชาวโรมันที่ได้รับรางวัลภายใต้การนำของเอากุสตุส ประเพณีที่กำหนดให้วันที่ในเดือนตุลาคมเป็นการเฉลิมฉลองวันกวีนิพนธ์ระดับชาติหรือนานาชาติยังคงมีอยู่ในหลายประเทศ โดยทั่วไป สหราชอาณาจักรจะใช้วันพฤหัสบดีแรกของเดือนตุลาคม แต่ที่อื่น ๆ จะใช้วันอื่นของเดือนตุลาคม หรือแม้แต่บางครั้งก็เป็นวันที่ในเดือนพฤศจิกายน

ยูเนสโกบรรจุวันกวีนิพนธ์สากลไว้ในปฏิทิน หลังจาก เพน อินเตอร์เนชันแนล นำเสนออย่างเป็นทางการโดยทาริค กูเนอร์เซล ในการประชุมคองเกรสปี 1997 ในเมืองเอดินบะระ ประเทศสกอตแลนด์ ตามคำแนะนำของเพน ตุรกี  และสนับสนุนโดย เมลเบิร์น เพน (ในปี 1996 ริเริ่มโดยทาริค กูเนอร์เซล และ Gülseli Inal และคณะ — Poetic Space Lab)

วันกวีนิพนธ์สากลในปี 2021 ที่สำนักงานใหญ่ยูเนสโก ในกรุงปารีส ประเทศฝรั่งเศส จัดขึ้นเพื่อเฉลิมฉลองครบรอบ 100 ปีวันเกิดของ แบลซ โคเนสกี กวี นักเขียน นักแปลวรรณกรรม และนักวิชาการด้านภาษาศาสตร์ผู้ยิ่งใหญ่ชาวมาซิโดเนีย ในเวลาเดียวกัน แครอล แอน ดัฟฟี กวีชาวอังกฤษ ได้รับรางวัลพวงหรีดทองคำจากงาน Struga Poetry Evenings ประจำปี 

## ดูเพิ่ม

* สหประชาชาติ
* วันกวีนิพนธ์แห่งชาติ จัดขึ้นในเดือนตุลาคมในสหราชอาณาจักร
* เดือนกวีนิพนธ์แห่งชาติ จัดขึ้นในเดือนเมษายนในสหรัฐอเมริกาและแคนาดา
* กวีกิตติมศักดิ์ เลือกในวันที่ 1 พฤศจิกายน ซึ่งเป็นวันกวีนิพนธ์ในประเทศเกาหลี

## อ้างอิง

## แหล่งข้อมูลอื่น

* กวิชาลา - โรงเรียนนักกวี
* "วันกวีนิพนธ์สากล" ที่ un.org
* ปฏิทินการสังเกตการณ์ระหว่างประเทศของสหประชาชาติ
* "กวีรุ่นเยาว์จากชัยปุระเฉลิมฉลองวันกวีนิพนธ์โลกในวันที่ 21 มีนาคม 2017 ที่ O2 The Plant Cafe"
หมวดหมู่:ยูเนสโก
หมวดหมู่:วันสหประชาชาติ
หมวดหมู่:เทศกาลกวีนิพนธ์
หมวดหมู่:วันสำคัญในเดือนมีนาคม
ศรี มหิลา คฤหะ อุทโยค ลิชชัต ปาปัฑ

**ศรี มหิลา คฤหะ อุทโยค ลิชชัต ปาปัฑ** (อักษรโรมัน: Shri Mahila Griha Udyog Lijjat Papad, ) หรือนิยมเรียกว่า **ลิชชัต** (อักษรโรมัน: Lijjat หรือ ลิจจัต) เป็นสหกรณ์แรงงานสตรีอินเดีย ผู้ผลิตผลิตภัณฑ์สินค้าอุปโภคบริโภคซึ่งมีวัตถุประสงค์หลักคือการเสริมพลังแก่สตรีผ่านการให้โอกาสประกอบอาชีพ ลิชชัตเริ่มต้นในปี 1959 โดยสตรีชาวคุชราตเจ็ดคนในมุมไบ โดยมีทุนเริ่มจัดตั้งเพียง 80 รูปี และในทศวรรษสามารถสร้างเงินมากกว่า 1600 โกรร์ และสร้างอาชีพให้กับสตรีกว่า 45,000 คน

ลิชชัตเริ่มต้นเป็นอุตสาหกรรมครัวเรือนเริ่มแรกในเขตเมือง และต่อมาจึงขยายไปสู่แถบชนบท และถือเป็นธุรกิจที่เริ่มต้นโดยสตรีที่โดดเด่นที่สุดเจ้าหนึ่งของอินเดีย และยังกลายมาเป็นดั่งตัวแทนของพลังสตรีในอินเดีย ลิชชัตมีผลิตภัณฑ์แรกเริ่มคือปาปัฑและยังคงเป็นผลิตภัณฑ์หลักจนถึงปัจจุบัน

## ประวัติศาสตร์
ลิชชัตเริ่มต้นก่อตั้งโดยสตรีชาวคุชราตเจ็ดคนที่อาศัยอยู่ในโลหนานิวาส (Lohana Niwas) ซึ่งเป็นหมู่อาคารห้าหลังในย่านคิรคาวของนครมุมไบ พวกเธอต้องการจะตั้งธุรกิจขึ้นเพื่อดำรงชีพได้อย่างยั่งยืนด้วยตนเอง สตรีทั้งเจ็ดคนที่เป็นผู้ก่อตั้งลิชชัตได้แก่ ชัสวันติเพน ชนมทาส โปปาต (Jaswantiben Jamnadas Popat), ปารวตีเพน รามทาส โฐทนี (Parvatiben Ramdas Thodani), อุชัมเพน นรันทาส กุนฑลลิยา (Ujamben Narandas Kundalia), พานุเพน เอ็น ตันนา (Banuben. N. Tanna), ลาคุเพน อมฤตลาล โคหานี (Laguben Amritlal Gokani), ชยเพน วี วิฐาลนี (Jayaben V. Vithalani) และ ทิวาลีเพน ลุกกา (Diwaliben Lukka) ทุนจัดตั้งเริ่มต้นคือ 80 รูปีอินเดีย ซึ่งไปยืมมาจากฉคันลาล กรัมสี ปาเรข นักสังคมสงเคราะห์และสมาชิกคณะทาสรับใช้สังคมอินเดีย และด้วยเงินจำนวนนี้ พวกเธอเข้าซื้อเครื่องมือผลิตจากบริษัทผลิตปาปัฑที่กำลังขาดทุนของบุคคลนามว่าลักษมีทาสภาอี (Laxmidas bhai) การผลิตเริ่มต้นครั้งแรกในวันที่ 15 มีนาคม 1959 โดยพวกเธอรวมตัวกันที่ระเบียงของอาคารที่พักอาศัยและผลิตปาปัฑสี่ถุงออกมา ในช่วงแรกปาปัฑนี้นำไปฝากขายกับร้านค้าที่พวกเธอรู้จักในย่านภุเลศวร พวกเธอตั้งมั่นว่าจะไม่ไปขอรับบริจาคหรือขอความช่วยเหลือจากใครอีกทั้งนั้น แม้ว่าจะขาดทุนก็ตาม ธุรกิจดำเนินการภายใต้คำแนะนำของฉคันลาล ปาเรข ซึ่งเป็นผู้ให้ยืมเงินก่อตั้ง แรกเริ่ม ปาปัฑจะถูกผลิตออกมาเป็นสองคุณภาพ โดยแบบคุณภาพต่ำกว่าจะจำหน่ายที่ราคาต่ำกว่า แต่ภายใต้คำแนะนำของปาเรข พวกเธอจึงหันมาผลิตเพียงปาปัฑแบบมาตรฐานเดียวโดยไม่มีการลดทอนคุณภาพ รวมถึงยังแนะนำให้พวกเธอทำบัญชีอย่างเป็นระบบ และดำเนินการผลิตปาปัฑแบบเป็นธุรกิจ

ลิชชัตขยับขยายขึ้นภายใต้ระบบสหกรณ์ โดยเริ่มแรกเปิดรับสมาชิกสหกรณ์เป็นสตรีทุกวัย ก่อนที่จะกำหนดอายุขั้นต่ำที่สิบแปดปี สามเดือนหลังก่อตั้ง ลิชชัตสามารถรวบรวมสมาชิกได้ 25 คนที่ร่วมกันผลิตปาปัฑ และมียอดขายในปีแรกรวม 6196 รูปี ส่วนปาปัฑที่แตกเป็นชิ้นเล็ก ๆ ระหว่างการผลิตถูกนำไปแจกจ่ายแก่เพื่อนบ้าน และในช่วงปีแรก ต้องมีการพักการผลิตไปนานสี่เดือนเนื่องจากเป็นฤดูมรสุม ทำให้ไม่สามารถตากแห้งปาปัฑได้ ในปีต่อมาจึงมีการซื้อเตาเพื่อให้สามารถทำปาปัฑแห้งแม้จะมีฝนลง

## อ้างอิง

หมวดหมู่:สตรีในประเทศอินเดีย
หมวดหมู่:บริษัทสัญชาติอินเดีย
หมวดหมู่:ก่อตั้งในมุมไบ
นายันมาร์

**นายันมาร์** ) หรือ **นายันนาร์** (รูปเอกพจน์; อักษรโรมัน: Nayanars) เป็นคณะสันตะในศาสนาฮินดูชาวทมิฬ 63 องค์ ซึ่งมีช่วงชีวิตอยู่ระหว่างศตวรรษที่ 6-8 และอุทิศตนแด่พระศิวะ นายันมาร์และอาฬวาร์ซึ่งเป็นสันตะที่อุทิศตนแด่พระวิษณุและมีช่วงชีวิตอยู่ไล่เลี่ยกันกับนายันมาร์ รวมกันมีอิทธิพลต่อขบวนการภักติในอินเดียใต้ในสมัยยุคกลางตอนต้น รายนามของนายันมาร์มีการรวบรวมครั้งแรกโดยสุนทรัร และมีการเพิ่มเติมในภายหลังโดยนัมพิยันทร

นาฬวาร์ (; Nalvar) หมายถึงสันตะลัทธิไศวะองค์สำคัญที่สุดสี่องค์ ซึ่งประกอบด้วยนายันนาร์สามองค์ คือ อัปปาร์, สุนทรัร และ สัมพันธัร ส่วนอีกองค์คือมาณิกกวาจกัร ซึ่งไม่ได้เป็นหนึ่งในนายันนาร์

นายันมาร์แต่ละองค์มีภูมิหลังหลากหลาย ซึ่งรวมถึงวรรณะต่าง ๆ ทั้ง จันนาร์, วันนิยาร์, เวฬฬาฬัส, อิฑะยาร์, กุรุมพาร์, เตวาร์, คนทำน้ำมัน, พรหมิณ, วันนาร์ จนถึง ทลิต

## อ้างอิง

หมวดหมู่:นักบุญในศาสนาฮินดู
หมวดหมู่:ลัทธิไศวะ
ติรุเวมปาไว

***ติรุเวมปาไว*** (ทมิฬ: திருவெம்பாவை, IAST: Tiruvempāvai) เป็นบทรวมดนตรีที่ประพันธ์โดยสันตะและกวี มาณิกกวาจกร์ ประกอบด้วย 20 บท ซึ่งมีเนื้อหาบูชาพระศิวะ *ติรุเวมปาไว* เป็นหนึ่งใน ''ติรุวสังฆัง'' และเป็นเล่มที่แปดของ *[[Tirumurai|ติรุมุไร]]* คัมภีร์หลักของนิกายไศวะสิทธานตะ ดนตรีในติรุเวมปาไวเป็นองค์ประกอบหนึ่งของพิธีปาไว (pavai ritual) ที่จัดให้กับเด็กหญิงที่ยังไม่แต่งงานในเดือนมรรคฬิ (Margali) ตามปฏิทินทมิฬ

พระราชพิธีตรียัมปวายซึ่งเป็นพระราชพิธีของศาสนาฮินดูในประเทศไทย มีที่มาจาก *ติรุเวมปาไว* 

## อ้างอิง

หมวดหมู่:วรรณกรรมภาษาทมิฬ
หมวดหมู่:บทสวดในศาสนาฮินดู
หมวดหมู่:ลัทธิไศวะ
มาณิกกวาจกรร

**มาณิกกวาจกรร** (มาณิกฺกวาจกรฺ *[มาณิกกะวาจะกรร]*, ) เป็นสันตะและกวีชาวทมิฬในสมัยศตวรรษที่ 9 ผู้ประพันธ์บทสวดบูชาพระศิวะ *[[Thiruvasagam|ติรุวสกัม]]*,  *[[Thirukkovaiyar|ติรุกโกไวยรร]]*, *[[Tiruvempavai|ติรุเวมปาไว]]* และเชื่อกันว่าอาจเป็นขุนนางในราชสำนักของกษัตริย์ปาณฑยะ วรคุณวรมันที่สอง (ครองราชย์ปี 862–885)

มาณิกกวาจกรรได้รับการยกย่องให้เป็นหนึ่งในองค์สี่นาฬวาร์ ซึ่งเป็นสี่สันตะองค์สำคัญของลัทธิไศวะ อีกสามองค์ได้แก่นายันมาร์อัปปาร์, สุนทรรร และ สัมพันธรร โดยสามองค์หลังประพันธ์เจ็ดเล่มแรก (เตวารัม) ของติรุมุไรความยาวสิบสองเล่ม ซึ่งเป็นวรรณกรรมสำคัญของไศวะสิทธานตะ ส่วน *[[Thiruvasagam|ติรุวสกัม]]* และ ''ติรุกโกไวยรร'' ของมาณิกกวาจกรรเป็นเล่มที่แปด แปดเล่มแรกนี้รวมกันถือว่าเป็นพระเวททมิฬในนิกายไศวะ

งานประพันธ์ของมาณิกกวาจกรรมีลักษณะโดดเด่นที่การแสดงออกซึ่งความเศร้าหมองกลัดกลุ้มจากการต้องแยกห่างจากพระเจ้า และความสุขอัศจรรย์จากการได้สัมผัสถึงพระเจ้า และความเร่าร้อนทางศาสนาอย่างเหลือล้น ในงานประพันธ์เหล่านี้ยังมีการเขียนแสดงความักคุ้นกับพระเจ้า ลักษณะซึ่งปรากฏเช่นกันในยุคภักติ ผ่านการเขียนถึงพระเจ้าว่าเป็น "เจ้าบ่าวจากสวรรค์" หรือ *นิตยมณวาฬาร์* (Nityamanavaalar; "เจ้าบ่าวนิรันดร์") ที่ซึ่งประสงค์ยิ่งที่จะได้รวมกันเป็นหนึ่งผ่าน "การสมรส"

## อ้างอิง

หมวดหมู่:กวีภาษาทมิฬ
หมวดหมู่:นักบุญในศาสนาฮินดู
หมวดหมู่:บุคคลจากมตุไร
หมวดหมู่:ลัทธิไศวะ
รัพเพิร์สวีล-โยนา

**รัพเพิร์สวีล-โยนา** () เป็นเทศบาลในรัฐซังคท์กัลเลิน ประเทศสวิตเซอร์แลนด์ ตั้งอยู่ติดทะเลสาบโอเบอร์ (Obersee) อาณาเขตประกอบด้วยเมืองรัพเพิร์สวีลและเมืองโยนา ซึ่งแต่ก่อนเป็นเทศบาลแยกกัน และต่อมารวมเป็นเทศบาลเดียวกันในปี ค.ศ. 2006

## อ้างอิง

หมวดหมู่:เทศบาลในรัฐซังคท์กัลเลิน
หมวดหมู่:เมืองในประเทศสวิตเซอร์แลนด์
หมวดหมู่:สถานที่ที่มีประชากรริมทะเลสาบซือริช
หมวดหมู่:ก่อตั้งในประเทศสวิตเซอร์แลนด์ในปี พ.ศ. 2550
ไฮสปีด เอตัวล์

***ไฮสปิด เอตัวล์*** () เป็นออริจินอลซีรีส์อนิเมะทางโทรทัศน์ของญี่ปุ่นที่ผลิตโดยสตูดิโอเอ-แคท กำกับโดยเคอิทาโระ โมโตนากะ และเขียนโดยทาคามิตสึ โคโนะ ซีรีส์อนิเมะเรื่องนี้ออกแบบตัวละครดั้งเดิมโดยทาคุยะ ฟูจิมะ เดิมเริ่มจากความร่วมมือกับ Japanese Super Formula Championship เนื่องในโอกาสครบรอบ 50 ปี และต่อมายังร่วมมือกับ Tokyo ePrix ของฟอร์มูลาอี และ Japanese Grand Prix ของฟอร์มูลาวันอีกด้วย ซีรีส์นี้ออกอากาศตั้งแต่เดือนเมษายนจนถึงเดือนมิถุนายน 2024

## ตัวละคร
;
:
;
:
;
:
;
:
;
:
;
:
;
:
;
:
;
:
;
:
;อามิ (Ami)
:
;ชิโตเสะ คางุระ (Chitose Kagura)
:
;เก็นจิโร่ ฮินาตะ (Genjirō Hinata)
:
;ผู้บรรยาย
:

## สื่อ
### มังงะ
ซีรีส์มังงะภาคแยกวาดประกอบโดยจิอากิ มิโซโนะ ร่วมกับสนามซูซูกะ ในชื่อ *Highspeed Etoile: L'Entrée de Towa et Kanata* เริ่มเผยแพร่บนเว็บไซต์ *มังงะ ครอส* ของอากิตะ โชเต็ง เมื่อวันที่ 23 ตุลาคม 2023 มังงะเรื่องนี้ถูกตีพิมพ์เป็นฉบับรวมเล่ม (ทังโกบง) ในเดือนเมษายน 2024

### อนิเมะ
ออลิจินอลซีรีส์อนิเมะทางโทรทัศน์ได้รับการประกาศเมื่อวันที่ 15 กรกฎาคม 2022 โดยมีทาคุยะ ฟูจิมะเป็นผู้ออกแบบตัวละครดั้งเดิม เป็นแอนิเมชั่นที่สร้างโดยสตูดิโอเอ-แคท กำกับโดยเคอิทาโระ โมโตนากะ และเขียนโดยทาคามิตสึ โคโนะ โดยมี First Call Music แต่งเพลง และยาสุโนริ เอบินะเป็นผู้กำกับเสียง ซีรีส์นี้ออกอากาศตั้งแต่วันที่ 6 เมษายนถึง 22 มิถุนายน พ.ศ. 2567 บนบล็อกโปรแกรม Animeism บนช่องเอ็มบีเอส, ทีบีเอส และบีเอส-ทีบีเอส เพลงเปิดคือ “ADRENALIZED” ขับร้องโดยนานะ มิซูกิ ในขณะที่เพลงปิดคือ “Fanfare” ขับร้องโดย Scandal เมเดียลิงก์ได้ลิขสิทธิ์เรื่องนี้ในเอเชียใต้ เอเชียตะวันออกเฉียงใต้ และโอเชียเนีย (ยกเว้นออสเตรเลียและนิวซีแลนด์) และสตรีมบนช่อง YouTube Ani-One Asia

#### รายชื่อตอน

## หมายเหตุ

## อ้างอิง

## แหล่งข้อมูล
*  
*
ยูดาสมัคคาบี

**ยูดาสมัคคาบี** (  สะกดได้อีกแบบว่า Maccabeus; ) เป็นปุโรหิต (สมณะ) ชาวยิวและเป็นบุตรชายของปุโรหิตมัทธาธีอัส ยูดาสมัคคาบีเป็นผู้นำกบฏมัคคาบีต่อต้านจักรวรรดิซิลูซิด (167–160 ปีก่อนคริสตกาล)

เทศกาลฮานุกกะห์ ("การถวาย") ของชาวยิวเป็นการรำลึกถึงการฟื้นฟูการสักการะของชาวยิวที่พระวิหารที่สองในเยรูซาเล็มเมื่อ 164 ปีก่อนคริสตกาล ภายหลังยูดาสมัคคาบีนำรูปเคารพของเทพเจ้ากรีกออกทั้งหมดแล้วชำระพระวิหารให้บริสุทธิ์

## อ้างอิง

## อ่านเพิ่มเติม
* Schalit, Abraham (1997). "Judah Maccabee". *[[Encyclopaedia Judaica]]* (CD-ROM Edition Version 1.0). Ed. Cecil Roth. Keter Publishing House. 
* Schäfer, Peter (2003). *The History of the Jews in the Greco-Roman World*. Routledge. 

## แหล่งข้อมูลอื่น

* The Hasmoneans on the web
* Judas Maccabeus on the Web (pictures and directory)
* Jewish Encyclopedia
* Catholic Encyclopedia
* Judah Maccabee
* "Under the Influence: Hellenism in Ancient Jewish Life"  Biblical Archaeology Society
* Who Was Judah Maccabee? by Dr. Henry Abramson
* *[https://www.amazon.com/dp/B07T7K7T42/ref=cm_sw_r_cp_apa_3XQMJ3SX7Q7RFWT254SG Lions of Judea]*, novel series by Amit Arad


หมวดหมู่:บุคคลจากหนังสือมัคคาบี
หมวดหมู่:บุคคลที่เสียชีวิต 160 ปีก่อนคริสตกาล
หมวดหมู่:มหาปุโรหิตแห่งอิสราเอล
หมวดหมู่:ทหารที่เสียชีวิตในการปฏิบัติหน้าที่
หมวดหมู่:มัคคาบี
มัคคาบี

**มัคคาบี** ( ; (,  หรือ , ;  หรือ ; , ) เป็นกลุ่มนักรบกบฏชาวยิวที่ยึดครองแคว้นยูเดียซึ่งเวลานั้นเป็นส่วนหนึ่งของจักรวรรดิซิลูซิด  กลุ่มมัคคาบีก่อตั้งราชวงศ์ฮัสโมเนียนซึ่งปกครองระหว่าง 167 ถึง 37 ปีก่อนคริสตกาล โดยเป็นราชอาณาจักรที่มีเอกราชสมบูรณ์ตั้งแต่ 104 ถึง 63 ปีก่อนคริสตกาล กลุ่มมัคคาบีฟื้นฟูศาสนาของชาวยิว ขยายเขตแดนของยูเดียด้วยการพิชิต และลดอิทธิพลของวัฒนธรรมกรีก

## ศัพทมูล
ชื่อมัคคาบี มักถูกใช้เป็นคำพ้องความหมายของราชวงศ์ฮัสโมเนียนทั้งหมด แต่ที่ถูกต้องจริง ๆ คำว่ามัคคาบีนั้นหมายถึงยูดาสมัคคาบีและพี่ชายน้องชาย 4 คน ชื่อมัคคาบีเป็นฉายาของยูดาส รวมไปถึงคนรุ่นหลังที่ไม่ใช่ผู้สืบเชื้อสายโดยตรงของยูดาส  คำอธิบายหนึ่งเกี่ยวกับที่มาของชื่อนี้คือมาจากภาษาแอราเมอิก *maqqəḇa* ที่มีความหมายว่า "ค้อน"  สะท้อนถึงความดุดันในการรบของยูดาส คำอธิบายของชาวยิวดั้งเดิมระบุว่าชื่อมัคคาบี ( ) เป็นอักษรย่อของวรรคในโทราห์ซึ่งเป็นเสียงร้องในการต่อสู้ของมัคคาบี *"[[เพลงแห่งทะเล|*'M**i **ch**amocha]] **ba**'elim [[เตตราแกรมมาทอน|**Y**HWH]]"'' , "ข้าแต่พระยาห์เวห์ ในบรรดาพระต่างๆ องค์ไหนจะเป็นเหมือนพระองค์เล่า?" เช่นเดียวกับ[[อักษรย่อ]]ของ ''"[[มัทธาธีอัส|**M**atityahu]] [[โคเฮน|ha**K**ohen]] **b**en **Y*'ochanan*" (มัทธาธีอัสปุโรหิต บุตรของยอห์น) วรรคในโทราห์ที่สัมพันธ์กันคือ อพยพ 15:11 *บทเพลงของโมเสสและวงศ์วานอิสราเอลริมทะเล* อ้างอิงถึง *elim* โดยมีแนวคิดทางโลกเกี่ยวกับพลังธรรมชาติ พลังแห่งสวรรค์ สงคราม และอำนาจปกครอง นักวิชาและกวี Aaron Kaminka แย้งว่าชื่อมัคคาบีเป็นการวิบัติจากชื่อมัคบันนัย นักรบชั้นนำในทัพขอกษัตริย์ดาวิด

## อ้างอิง

## อ่านเพิ่มเติม
* Bickerman, Elias J. 1979. *The God of the Maccabees: Studies on the Meaning and Origin of the Maccabean Revolt.* Leiden, The Netherlands: Brill.
* Cohen, Shaye J. D. 1987. *From the Maccabees to the Mishnah.* Philadelphia: Westminster.
* Grabbe, Lester L. 2010. *An Introduction to Second Temple Judaism: History and Religion of the Jews in the Time of Nehemiah, the Maccabees, Hillel, and Jesus.* London: T & T Clark.
* Harrington, Daniel J. 1988. *The Maccabean Revolt: Anatomy of a Biblical Revolution.* Wilmington, Delaware: Michael Glazier.
* Johnson, Sara Raup. 2004. *Historical Fictions and Hellenistic Jewish Identity: Third Maccabees In Its Cultural Context.* Berkeley: University of California Press.
* 

## แหล่งข้อมูลอื่น

* Jewish Encyclopedia: Maccabees, The
* 
* 


หมวดหมู่:นักบุญจากพันธสัญญาเดิม
อา เปเกนา คาเรน

***อา เปเกนู คาเรน*** () เป็นเทเลโนเบล่าของบราซิล สร้างโดย ดุลเซ ซานตุชชี ออกอากาศทางช่องเตเว อิซเซลซิโอร์ เมื่อวันที่ 7 มีนาคม ถึงวันที่ 1 กรกฎาคม พ.ศ. 2509

## นักแสดง

* ซูซานา วีไยรา รับบท คาเรน (Karen)
* เทเรซา ราเชล รับบท ฟรานซิส ดรัมมอนด์ (Francis Drummond)
* ลิเดีย คอสตา รับบท อานา (Ana)
* เทเรซา ออสเตรเจซีลู รับบท วิเวียน ดรัมมอนด์ (Vivian Drummond)
* โรเจรียู มาร์ซีคู รับบท เอร์เนสตู (Ernesto)
* เอ็ดการ์ด ฟรังกู รับบท ลอว์เรนซ์ (Lawrance)
* มาเรีย เอสเตลา รับบท คาทลิน (Kathlyn)
* เซเลีย คูตินโญ่ รับบท พาทซี (Patsy)
* อัสโตรจีลดู ฟิลยู รับบท โจเซฟ (Joseph)
* ซิลวานา ลอปึช รับบท ซูเอลี (Suely)

## อ้างอิง

## แหล่งข้อมูลอื่น
* 

หมวดหมู่:รายการโทรทัศน์ภาษาโปรตุเกส
หมวดหมู่:เตเลโนเบลาในปี พ.ศ. 2509
หมวดหมู่:ละครโทรทัศน์บราซิลในปี พ.ศ. 2509
หมวดหมู่:เตเลโนเบลาของเตเว อิซเซลซิโอร์
เพียงแค่ใจเรารักกัน (ละครโทรทัศน์เกาหลีใต้)

**เพียงแค่ใจเรารักกัน** เป็นละครโทรทัศน์ของเกาหลีใต้ปี 2001 นำแสดงโดยอี บย็อง-ฮ็อน, ชเว จี-อู, รยู ชี-ว็อน และอี ช็อง-ฮย็อน ละครเรื่องนี้เป็นผลงานเรื่องแรกในไตรภาคสวรรค์ของผู้กำกับอี จัง-ซู ซึ่งรวมถึง *[[ฝากรักไว้ที่ปลายฟ้า]]* ในปี 2003 และ *[[สุดปลายฟ้า สัญญารักนิรันดร์]]* ในปี 2006 ออกอากาศทางช่องเอสบีเอส ตั้งแต่วันที่ 14 มีนาคม ถึง 31 พฤษภาคม 2001 ในวันพุธและพฤหัสบดี เวลา 21:55 น. (เวลามาตรฐานเกาหลี) จำนวน 24 ตอน

## เรื่องย่อ
เพียงแค่ใจเรารักกันเกี่ยวข้องกับความขัดแย้งในความสัมพันธ์ในครอบครัว เช่นเดียวกับรักสามเส้า

อี มิน-ช็อล (อี บย็อง-ฮ็อน) กลับมาจากเรียนที่อเมริกา เพื่อมาสานต่อธุรกิจ Victory Records ซึ่งเป็นธุรกิจเพลงของพ่อเขา ปรากฎว่าพ่อของเขา (อี ช็อง-กิล) มีส่วนเกี่ยวข้องกับความผิดพลาดในอดีต เช่นเดียวกับการฆาตกรรมพ่อของซุนแจ (รยู ชี-ว็อน) น้องชายบุญธรรมของมิน-ช็อล

## การออกอากาศในต่างประเทศ
ซีรีส์นี้ออกอากาศในญี่ปุ่นทางช่องเอ็นเอชเค ในเดือนตุลาคม 2004 ได้รับความนิยมและได้รับการตอบรับอย่างดีจากผู้ชมชาวญี่ปุ่น ที่ประเทศอินโดนีเซีย ออกอากาศครั้งแรกทางช่อง TV7 ทุกวันเสาร์ เวลา 16.30 น. เริ่มตั้งแต่ 9 พฤศจิกายน 2002 ในประเทศไทย ออกอากาศครั้งแรกทางช่อง 3 ทุกวันศุกร์และวันเสาร์ เวลา 22.30 น. เริ่มตั้งแต่ 6 มกราคม ถึง 30 มีนาคม 2550

## อ้างอิง

หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์ช่องเอสบีเอส
หมวดหมู่:รายการโทรทัศน์ช่อง 3
หมวดหมู่:ละครโทรทัศน์เกาหลีใต้ในปี พ.ศ. 2544
หมวดหมู่:ละครโทรทัศน์โดยคิมจงฮักโปรดักชั่น
หมวดหมู่:ละครโทรทัศน์แนวประโลมโลกเกาหลีใต้
เถา-ฮฺวา-ยฺเหวียน

**เถา-ฮฺวา-ยฺเหวียน** ( มีความหมายว่า "แหล่งกำเนิดดอกท้อ") เป็นแหล่งท่องเที่ยวในอำเภอเถา-ยฺเหวียน นครฉางเต๋อ มณฑลหูหนาน ประเทศจีน สร้างเพื่อเป็นที่ระลึกถึงบทกวี *[[เถา-ฮฺวา-ยฺเหวียนจี้]]* (桃花源記 *บันทึกแหล่งกำเนิดดอกท้อ*) ของเถา เยฺวียนหมิง

เถา-ฮฺวา-ยฺเหวียนเป็นสถานที่สักการะในลัทธิเต๋าตั้งแต่ยุคราชวงศ์ถัง

เถา-ฮฺวา-ยฺเหวียนได้รับการกำหนดเป็นอุทยานป่าไม้แห่งชาติระดับ AAAAA ในปี พ.ศ. 2563

## คลังภาพ

File:The peach garden 1.jpg|ประตูหลักของเถา-ฮฺวา-ยฺเหวียน
File:The peach garden 2.jpg|ภูเขาเทียมของเถา-ฮฺวา-ยฺเหวียน
File:The peach garden 3.jpg|ช่องโค้งของเถา-ฮฺวา-ยฺเหวียน


## ดูเพิ่ม
*มณฑลหูหนาน

## อ้างอิง

## แหล่งข้อมูลอื่น

* Taohuayuan Scenic Area (Changde City, Hunan)

หมวดหมู่:สถานที่ท่องเที่ยวระดับ AAAAA ในประเทศจีน
หมวดหมู่:สถานที่ท่องเที่ยวในมณฑลหูหนาน
การก่อการกำเริบเฉิน เชิ่งกับอู๋ กว่าง

**การก่อการกำเริบเฉิน เชิ่งกับอู๋ กว่าง** (, สิงหาคม 209 ปีก่อน ค.ศ.– มกราคม 208 ปีก่อน ค.ศ.) เป็นการก่อการกำเริบครั้งแรกต่อราชวงศ์ฉินหลังการสวรรคตของจิ๋นซีฮ่องเต้ แต่การก่อการกำเริบที่นำโดยเฉิน เชิ่งกับอู๋ กว่างประสบความล้มเหลว

## ชื่อ
การก่อการกำเริบยังมีอีกชื่อว่า **การก่อการกำเริบต้าเจ๋อเซียง** () เนื่องจากการก่อการกำเริบนี้เริ่มต้นที่ต้าเซ๋อเซียง (大泽乡) ซึ่งแปลว่า "หมู่บ้านบึงใหญ่"

## ประวัติ

## อ้างอิง
กีฬาเทนนิสในแอฟริกันเกมส์ 2023

**กีฬาเทนนิสในแอฟริกันเกมส์ 2023** จะจัดขึ้นในเมืองอักกรา ประเทศกานา ตั้งแต่วันที่ 15 ถึง 23 มีนาคม พ.ศ. 2567 

การแข่งขันนี้เป็นการแข่งขันรอบคัดเลือกของโอลิมปิกฤดูร้อน 2024 ที่ปารีส ประเทศฝรั่งเศส

## ประเทศที่เข้าร่วมการแข่งขัน
*

## สรุปผลการแข่งขัน
### ผู้ได้รับเหรียญรางวัล
#### ประเภทชาย

#### ประเภทหญิง

### ตารางเหรียญรางวัล

## อ้างอิง

## แหล่งข้อมูลอื่น
*Disciplines  - *2023 edition official website
*[https://results.accra2023ag.com/wrs/eng/zz/engzz_tennis-daily-competition-schedule.htm Competition Schedule]  - *results.accra2023ag.com''

2023
เทนนิส
หมวดหมู่:แอฟริกันเกมส์ 2023
สโมสรกีฬาอัลฟัยเศาะลี

**สโมสรกีฬาอัลฟัยเศาะลี** () เป็นสโมสรฟุตบอลระดับอาชีพของจอร์แดนที่ตั้งอยู่ในอัมมาน สโมสรนี้ก่อตั้งเมื่อ ค.ศ. 1932 ในนามสโมสรอัลอัชบัล และได้แข่งในจอร์แดเนียนโปรลีก ซึ่งเป็นลีกสูงสุดของฟุตบอลจอร์แดน โดยมีฉายาคือ "อินทรีฟ้า"

พวกเขาคว้าแชมป์อย่างเป็นทางการ 84 รายการ, คว้าแชมป์ลีก 35 รายการ, จอร์แดนเอฟเอคัพ 21 รายการ, จอร์แดนซูเปอร์คัพ 17 รายการ โดยเป็นเจ้าของสถิติการแข่งดังกล่าวทั้งหมด นอกจากนี้ พวกเขาได้คว้าแชมป์จอร์แดนเอฟเอชีลด์ 9 รายการ และเอเอฟซีคัพ 2 รายการ ส่วนคู่แข่งหลักของพวกเขาคือสโมสรกีฬาอัลเวห์ดัต ซึ่งเป็นสโมสรที่ก่อตั้งโดยค่ายผู้ลี้ภัยชาวปาเลสไตน์ในอัมมาน

## ประวัติ

### การก่อตั้งและปีแรก
สโมสรแห่งนี้ก่อตั้งขึ้นใน ค.ศ. 1932 ภายใต้ชื่อสโมสรอัลอัชบัล โดยฟุตบอลไม่ใช่กีฬาเดียวที่พวกเขาเล่น อย่างไรก็ตาม เนื่องจากขาดทรัพยากรทางการเงิน พวกเขาจึงมุ่งเน้นไปที่กีฬายอดนิยมในจอร์แดน ซึ่งก็คือฟุตบอล

ใน ค.ศ. 1941 ทีมอัลฟัยเศาะลีได้เริ่มต้นใหม่อีกครั้ง แต่พวกเขาตระหนักว่าพวกเขาต้องการงบประมาณจำนวนมาก พวกเขาตัดสินใจออกลอตเตอรีการกุศลและตั้งคณะกรรมการเพื่อพบกับจอห์น บาโกต กลับบ์ ซึ่งเป็นผู้นำกองทัพจอร์แดน เพื่อขออนุมัติอย่างเป็นทางการในการขายตั๋วลอตเตอรีให้แก่หน่วยกองทัพจอร์แดน โดยคณะกรรมการวัฒนธรรมได้มีส่วนร่วมในการแจกจ่ายลอตเตอรี ส่งผลให้สามารถเก็บรวบรวมได้ 3,700 ดีนาร์จอร์แดน และจำนวนนี้ก็เพียงพอที่จะได้ที่ดินข้างวิทยาลัยวิทยาศาสตร์อิสลาม "ปัจจุบัน" ที่เมืองญะบัล อัมมาน ใกล้วงเวียน "แรก" กับถนน "สายรุ้ง" รวมถึงตั้งใจที่จะสร้างสโมสรนี้ขึ้นมาใหม่และประกาศอีกครั้งว่าพวกเขาได้สิ่งที่ต้องการแล้ว โดยในครั้งนี้สโมสรดังกล่าวกลับมาอีกครั้งในชื่ออัลฟัยเศาะลี

## อ้างอิง

## แหล่งข้อมูลอื่น

*  
* 
* 
* 
* 
* 
* 
* 


อัลฟัยเศาะลี
อัลฟัยเศาะลี
เอ็สลิงเงินอัมเน็คคาร์

**เอ็สลิงเงิน** หรือชื่อเต็มคือ **เอ็สลิงเงินอัมเน็คคาร์** (Esslingen am Neckar) เป็นเมืองในรัฐบาเดิน-เวือร์ทเทิมแบร์ค ประเทศเยอรมนี ตั้งอยู่ริมแม่น้ำเน็คคาร์ ทางตะวันออกเฉียงใต้ของนครชตุทการ์ท เอ็สลิงเงินเคยมีสถานะเป็นเสรีนครเป็นเวลาหลายร้อยปี จนกระทั่งถูกผนวกเป็นส่วนหนึ่งของราชรัฐเวือร์ทเทิมแบร์คในปี 1802

## อ้างอิง
พาขวัญ สหวงษ์

**พาขวัญ สหวงษ์** (เกิด 24 ตุลาคม พ.ศ. 2556) ชื่อเล่น **มะลิ** เป็นนักแสดงและนักเต้นชาวไทย และเป็นบุตรสาวของทฤษฎี สหวงษ์ อดีตนักแสดง และ แวนดา สหวงษ์ นักธุรกิจและนางแบบ

## ประวัติ
พาขวัญ สหวงษ์ เกิดเมื่อวันที่ 24 ตุลาคม 2556 เป็นลูกสาวคนเดียวของทฤษฎี สหวงษ์ อดีตนักแสดงชื่อดังผู้ล่วงลับ กับแวนดา สหวงษ์ นักธุรกิจ นางแบบ และอดีตผู้ประกาศข่าวทางช่องทีสปอร์ต พาขวัญมีพี่ชายต่างบิดา 1 คน คือ กาญจน์โสภณ วิรุณนิติพนธ์ นักร้องนำวงไดซ์

พาขวัญเริ่มเป็นที่รู้จักจากการที่แวนดาอุ้มพาไปเฝ้าทฤษฎีที่ป่วยเป็นโรคไข้เลือดออกที่โรงพยาบาลรามาธิบดี เมื่อวันที่ 13 พฤศจิกายน 2558 

ปัจจุบันพาขวัญกำลังศึกษาอยู่ที่โรงเรียนอนุบาลนานาชาติเพรพ โดยศุภชัย เจียรวนนท์ นักธุรกิจสังกัดเครือเจริญโภคภัณฑ์ (ซีพี) ได้สนับสนุนเรื่องทุนการศึกษาแก่พาขวัญจนกระทั่งจบปริญญาโท

## เข้าสู่วงการ
พาขวัญเข้าสู่วงการจากการแสดงโฆษณากระดาษเช็ดหน้าคลีเน็กซ์เมื่อปี 2559 ขณะอายุเพียง 2 ปี ตามมาด้วยโฆษณาสลากออมทรัพย์ทวีสินชุดกล้วยไม้นานาชาติของธนาคารเพื่อการเกษตรและสหกรณ์การเกษตร (ธกส.)  ซึ่งก่อนหน้านั้นพาขวัญแสดงซิทคอมเรื่องแรกคือเรื่อง *[[นัดกับนัด]]* รับบทเป็นน้องเนม ลูกสาวของนัดหล่อที่รับบทโดย สุกฤษฎิ์ วิเศษแก้ว ในตอน "กู๊ดบาย" ซึ่งเป็นตอนอวสานของซิทคอมเรื่องนี้ 

ต่อมาในปี 2560 พาขวัญได้มีโอกาสแสดงมิวสิกวิดีโอเพลง "จากนี้จนวันสุดท้าย" ของวงเปรม จากนั้นในปี 2565 พาขวัญได้มีโอกาสแสดงละครเรื่องแรกในชีวิตคือเรื่อง *[[ฟ้าเพียงดิน (ละครโทรทัศน์ปี พ.ศ. 2565)|ฟ้าเพียงดิน]]* ของทางช่องวัน 31 โดยรับบทเป็น ชมพู่ นางเอกในวัยเด็ก ในปี 2567 พาขวัญได้แสดงละครเรื่อง *[[สงครามสมรส]]* กับทางช่องวัน 31 เช่นเคยโดยรับบทเป็น ภวิตา หรือ เพลิน

## ชีวิตส่วนตัว
พาขวัญชื่นชอบการเต้นเป็นอย่างมากโดยมี ลิซ่า สมาชิกวงแบล็กพิงก์ เป็นไอดอล ซึ่งเธอได้ไปออดิชันเพื่อเป็นศิลปินไอดอลเกาหลีกับทางค่ายเอสเอ็มเอ็นเตอร์เทนเมนต์ โดยอยู่ระหว่างรอการประกาศผล

## ผลงาน
### ละครโทรทัศน์

### ซิทคอม

## อ้างอิง

หมวดหมู่:นักแสดงละครโทรทัศน์หญิงชาวไทย
หมวดหมู่:พุทธศาสนิกชนชาวไทย
หมวดหมู่:นักแสดงเด็กหญิงชาวไทย
หมวดหมู่:บุคคลในยุครัชกาลที่ 9
เซี่ยวอี้ฮองไทเฮา

**เซี่ยวอี้หวงไท่โฮ่ว** ตามภาษาจีนมาตรฐาน ()  เป็นพระภรรยาเจ้าในจักรพรรดิเซฺวียนเต๋อ เป็นฮองไทเฮาในจักรพรรดิจิ่งไท่

## พระราชประวัติ
เซี่ยวอี้หวงไท่โฮ่วเสด็จพระราชสมภพเมื่อวันที่ 16 พฤษภาคม รัชศกหงอู่ปีที่ 30 (ค.ศ. 1397) ตระกูล อู๋ (吳) เป็นชาวเมืองตานถู (丹徒)

รัชศกหย่งเล่อปีที่ 10 (ค.ศ. 1412) เข้ารับราชการในวัง

รัชศกซวนเต๋อปีที่ 3 (ค.ศ. 1428) อู๋ฮองไทเฮามีพระประสูติการพระราชโอรสนามว่า เจ้าชายจู ฉีอฺวี้ ซึ่งต่อมาภายหลังได้ขึ้นครองราชสมบัติเป็นจักรพรรดิจิ่งไท่ ต่อมาอู๋ฮองไทเฮาจึงได้รับการสถาปนาขึ้นเป็นพระภรรยาเจ้าชั้น เฟย์ (皇妃) ได้รับพระราชทานนามว่า เสียน (贤) จึงมีพระนามาภิไธยว่า หวงเสียนเฟย (皇贤妃) หรือ เสียนเฟย (贤妃)

เมื่อเจ้าชายจู ฉีอฺวี้ขึ้นครองราชบัลลังก์เป็นจักรพรรดิ ทรงสถาปนาพระราชมารดาเสียนเฟยสกุลอู๋ (吴贤妃) เป็น ฮองไทเฮา

ในเช้าตรู่วันที่ 17 เดือนแรกของรัชศกจิ่งไท่ปีที่ 8 (ค.ศ. 1457) จักรพรรดิหมิงอิงจงได้ก่อการฟื้นฟูพระราชอำนาจกลับขึ้นครองราชย์อีกครั้ง

หลังจากที่จักรพรรดิจิ่งไท่เสด็จสวรรคต อู๋ฮองไทเฮาถูกถอดพระราชอิสริยยศเป็น ซวนเมี่ยวหวงเสียนเฟย (宣庙皇贤妃)

16 ธันวาคม รัชศกเทียนชุ่นปีที่ 5 (16 มกราคม ค.ศ. 1462) อู๋ฮองไทเฮาในฐานะซวนเมี่ยวหวงเสียนเฟยเสด็จทิวงคต จักรพรรดิหมิงอิงจงพระราชทานพระสมัญญานามว่า หรงซือเสียนเฟย (荣思贤妃)

เดือนตุลาคม รัชศกฉงเจินปีที่ 17 (ค.ศ. 1644) เมื่อจักรพรรดิหงกวงเสด็จขึ้นครองราชบัลลังก์ ทรงพระราชทานพระสมัญญานามว่า เซี่ยวอี้เหวินฮุ่ยชูเซิ่นฉือเหรินคฺวงเทียนซีเชิ่งหวงไท่โฮ่ว (孝翼温惠淑慎慈仁匡天锡圣皇太后)

## ข้อมูลเพิ่มเติม
*《罪惟录列传卷之二》
*《明史卷一百一十三》，出自《明史》
*《荣思贤妃圹志》妃姓吴氏，出为镇江府丹徒县人。父彦名，母神氏。妃生而婉静，以永乐十年八月二日，选召入掖庭，时年十六。得侍宣宗章皇帝於青宫。宣德三年，生郕戾王，後进封贤妃。承顺太皇太后及圣烈慈寿皇太后，以敬慎闻。景泰中，尝僭加太后号。今上复位之初，仍号贤妃。生以洪武三十年五月十六日，而薨於天顺五年十二月十六日，享年六十有五。妃於今上为庶母，薨之日，上追念先帝，甚哀悼之，为辍视朝，治丧以礼，谥曰荣思。圣烈慈寿皇太后、中宫、皇太子及亲王皆致奠。择以天顺六年□□□九日，葬於金山之原。呜呼！妃出自名族，□皇家。柔明以治性，祇和以保身。安享富贵，寿考令终，生荣死哀，无遗憾矣。是用誌於幽石，传示永久云。

## อ้างอิง

หมวดหมู่:จักรพรรดินีราชวงศ์หมิง
หมวดหมู่:พระพันปีหลวงราชวงศ์หมิง
การเลือกตั้งประธานาธิบดีรัสเซีย พ.ศ. 2567

thumb|right|โลโก้การเลือกตั้ง

การเลือกตั้งประธานาธิบดีจัดขึ้นในประเทศรัสเซียระหว่างวันที่ 15 ถึง 17 มีนาคม พ.ศ. 2567 โดยเป็นการเลือกตั้งประธานาธิบดีครั้งที่ 8 ของประเทศ ประธานาธิบดีวลาดีมีร์ ปูติน ผู้ดำรงตำแหน่งได้รับชัยชนะด้วยคะแนนเสียงร้อยละ 88 ซึ่งเป็นเปอร์เซ็นต์สูงสุดในการเลือกตั้งประธานาธิบดีในยุคหลังรัสเซียโซเวียต และครองตำแหน่งประธานาธิบดีสมัยที่ 5 ในสิ่งที่ถูกมองกันอย่างกว้างขวางว่าเป็นการสรุปมาก่อน เขามีกำหนดสาบานตนในวันที่ 7 พฤษภาคม พ.ศ. 2567

ในเดือนพฤศจิกายน พ.ศ. 2566  โบริส นาเดียจดีน อดีตสมาชิกสภาดูมา กลายเป็นบุคคลแรกที่ได้รับการสนับสนุนจากพรรคการเมืองที่จดทะเบียนเพื่อประกาศผู้สมัครรับเลือกตั้งของเขาโดยลงสมัครรับเลือกตั้งบนแพลตฟอร์มต่อต้านสงคราม  ตามมาด้วยวลาดีมีร์ ปูติน  ผู้ดำรงตำแหน่งและเป็นผู้สมัครอิสระในเดือนธันวาคม พ.ศ. 2566 ซึ่งมีสิทธิ์ขอการเลือกตั้งใหม่อันเป็นผลมาจากการแก้ไขรัฐธรรมนูญใน พ.ศ. 2563 ต่อมาในเดือนเดียวกัน เลโอนิด สลูซกีจากพรรคเสรีประชาธิปไตย นีโคไล ฮารีโตนอฟจากพรรคคอมมิวนิสต์ และ วลาดีสลัฟ ดาวันคอฟ จากพรรคโนวืยเอลูย์ดีได้ประกาศผู้สมัครรับเลือกตั้ง

ผู้สมัครคนอื่น ๆ ได้ประกาศผู้สมัครรับเลือกตั้งด้วย แต่ถูกคณะกรรมการการเลือกตั้งกลาง ห้ามด้วยเหตุผลหลายประการ เช่นเดียวกับกรณีในการเลือกตั้งประธานาธิบดีใน พ.ศ. 2561 อะเลคเซย์ นาวัลนืย ผู้นำฝ่ายค้านที่โดดเด่นที่สุด ถูกห้ามไม่ให้ลงสมัครรับเลือกตั้ง เนื่องจากมีความผิดทางอาญาครั้งก่อนที่ถูกมองว่ามีแรงจูงใจทางการเมือง นาวัลนืยเสียชีวิตในเรือนจำเมื่อเดือนกุมภาพันธ์ พ.ศ. 2567 ไม่กี่สัปดาห์ก่อนการเลือกตั้ง ภายใต้สถานการณ์ที่น่าสงสัย ในวันที่ 8 กุมภาพันธ์ พ.ศ. 2567 คณะกรรมการการเลือกตั้งกลางตัดสิทธิ์นาเดียจดีน แม้จะผ่านขั้นตอนเริ่มแรกของกระบวนการแล้ว การตัดสินใจดังกล่าวได้รับการประกาศในการประชุมพิเศษของคณะกรรมการการเลือกตั้งกลาง โดยอ้างถึงสิ่งผิดปกติที่ถูกกล่าวหาในลายเซ็นของผู้มีสิทธิเลือกตั้งที่สนับสนุนผู้สมัครรับเลือกตั้งของเขา สถานะของนาเดียจดีนในฐานะผู้สมัครต่อต้านสงครามเพียงคนเดียวอย่างชัดเจนได้รับการยกย่องอย่างกว้างขวางว่าเป็นเหตุผลที่แท้จริงสำหรับการตัดสิทธิ์ของเขา แม้ว่าดาวันคอฟสัญญาใน "สันติภาพและการเจรจาตามเงื่อนไขของเราเอง" ผลก็คือ ปูตินไม่ต้องเผชิญกับการต่อต้านที่น่าเชื่อถือ นักเคลื่อนไหวต่อต้านปูตินเรียกร้องให้ผู้ลงคะแนนทำลายบัตรลงคะแนนของตน การเลือกตั้งมีผู้ลงคะแนนเสียงบัตรเสียหรือบัตรเปล่า 1.4 ล้านใบ คิดเป็นประมาณร้อยละ 1.6 ของคะแนนเสียงทั้งหมด ซึ่งเพิ่มขึ้นร้อยละ 45 เมื่อเทียบกับการเลือกตั้งใน พ.ศ. 2561

ผู้สังเกตการณ์จากต่างประเทศส่วนใหญ่ไม่ได้คาดหวังว่าการเลือกตั้งจะเป็นไปอย่างเสรีหรือยุติธรรม โดยที่ปูตินมีการปราบปรามทางการเมืองเพิ่มมากขึ้นหลังจากการทำสงครามเต็มรูปแบบกับยูเครนใน พ.ศ. 2565 การเลือกตั้งยังจัดขึ้นในดินแดนยูเครนที่รัสเซียยึดครอง มีรายงานความผิดปกติ รวมทั้งการบรรจุบัตรลงคะแนนและการบังคับ จากการวิเคราะห์ทางสถิติของผลอย่างเป็นทางการ หนังสือพิมพ์ *เมดูซา* ระบุว่าการเลือกตั้งครั้งนี้ "เป็นการฉ้อโกงที่สุด... ในประวัติศาสตร์รัสเซียสมัยใหม่"

## หมายเหตุ

## อ้างอิง

หมวดหมู่:การเลือกตั้งในประเทศรัสเซีย
หมวดหมู่:การเลือกตั้งใน พ.ศ. 2567
โนซาวะอนเซ็ง

**โนซาวะอนเซ็ง** () เป็นหมู่บ้านในจังหวัดนางาโนะ ประเทศญี่ปุ่น ตั้งอยู่ในหุบเขาทางทิศเหนือของนครนางาโนะ และตั้งอยู่ติดกับแม่น้ำชิกุมะ อันเป็นแม่น้ำที่ยาวที่สุดของญี่ปุ่น หมู่บ้านแห่งนี้เป็นแหล่งน้ำพุร้อนที่มีชื่อเสียงในจังหวัดนางาโนะ  ภาคเศรษฐกิจของหมู่บ้านคือเกษตรกรรม และการท่องเที่ยวตามฤดูกาล

## แหล่งข้อมูลอื่น
*
ฌ็อง-ลุก เมล็องชง

**ฌ็อง-ลุก เมล็องชง** () มีชื่อเดิมว่า **ฌ็อง-ลุก อ็องตวน ปีแยร์ เมล็องชง** (; เกิดวันที่ 19 สิงหาคม ค.ศ. 1951 ที่เมืองแทนเจียร์ ประเทศโมร็อกโก) เป็นครู นักวารสารศาสตร์ และนักการเมืองชาวฝรั่งเศส

เมล็องชงเป็นสมาชิกพรรคองค์การคอมมิวนิสต์สากลระหว่าง ค.ศ. 1972–1976 เคยเป็นหัวหน้าของพรรคด้วย จนกระทั่ง ค.ศ. 1976 เขาก็ได้เข้าร่วมกับพรรคสังคมนิยม จากนั้นใน ค.ศ. 1986 เขาได้รับเลือกตั้งเป็นสมาชิกวุฒิสภาฝรั่งเศสของจังหวัดเอซอนซึ่งเป็นสมาชิกที่อายุน้อยที่สุดในขณะนั้น

หลังจากปฎิเสธตำแหน่งเลขาธิการรัฐด้านเคหะใน ค.ศ. 1997 เมล็องชงได้รับตำแหน่งผู้แทนรัฐมนตรีว่าการกระทรวงศึกษาธิการด้านอาชีวศึกษาในรัฐบาลลียอแนล ฌ็อสแป็ง ใน ค.ศ. 2000

หลังจากลียอแนล ฌ็อสแป็ง พ่ายแพ้การเลือกตั้งประธานาธิบดีฝรั่งเศส ค.ศ. 2002 โดยที่ฌัก ชีรัก และฌ็อง-มารี เลอ แปน ได้ผ่านเข้าไปสู่รอบที่ 2 ของการเลือกตั้ง เมล็องชงได้กลับไปเป็นสมาชิกวุฒิสภาของจังหวัดเอซอนอีกครั้ง โดยได้รับเลือกตั้งใน ค.ศ. 2004

กระทั่ง ค.ศ. 2008 เมล็องชงได้แยกตัวกับพรรคสังคมนิยมและเป็นหนึ่งในผู้ก่อตั้งพรรคซ้ายในปีต่อมา แล้วได้รับตำแหน่งเป็นประธานสำนักงานพรรคและประธานร่วมของพรรค จากนั้นใน ค.ศ. 2009 เขาลงสมัครรับเลือกตั้งเป็นสมาชิกรัฐสภายุโรป

ใน ค.ศ. 2012 เมล็องชงได้ลงสมัครชิงตำแหน่งประธานาธิบดีในการเลือกตั้งของปีนั้น โดยได้รับคะแนนเสียงเป็นอันดับที่ 4 จึงไม่ได้รับเลือกตั้ง จากนั้นเขาลงสมัครสมาชิกสมัชชาแห่งชาติของจังหวัดปาดกาแล เขตที่ 11 แต่ไม่ได้รับเลือกตั้งเนื่องจากได้รับคะแนนเสียงเป็นอันดับที่ 3 

เมล็องชงลงสมัครชิงตำแหน่งประธานาธิบดีเป็นครั้งที่ 2 ในการเลือกตั้งของ ค.ศ. 2017 ด้วยพรรคลาฟร็องแซ็งซูมีซ แต่ไม่ได้รับเลือกตั้งเนื่องจากได้รับคะแนนเสียงเป็นอันดับที่ 4 อีกครั้ง แต่ก็มากกว่าในการเลือกตั้งครั้งที่แล้ว โดยได้รับ 19.5% จากนั้นในการเลือกตั้งสมาชิกสมัชชาแห่งชาติของปีเดียวกัน เขาลงสมัครในจังหวัดบุช-ดูว์-โรน เขตที่ 4 ปรากฏว่าได้รับเลือกตั้ง จากนั้นได้รับการแต่งตั้งให้เป็นประธานกลุ่มของพรรคลาฟร็องแซ็งซูมีซ

ใน ค.ศ. 2022 ในการเลือกตั้งประธานาธิบดีของปีเดียวกัน เมล็องชงได้ลงสมัครเป็นครั้งที่ 3 แต่ไม่ได้รับเลือกตั้งเนื่องจากได้รับคะแนนเสียงเป็นอันดับที่ 2 

## อ้างอิง


หมวดหมู่:นักการเมืองฝรั่งเศส
หมวดหมู่:บุคคลที่เกิดในปี พ.ศ. 2494
หมวดหมู่:บุคคลที่ยังมีชีวิตอยู่
มัทธาธีอัส

**มัทธาธีอัสบุตรของยอห์น** (; , *Mattīṯyāhū haKōhēn ben Yōḥānān*; เสียชีวิต 166-165 ปีก่อนคริสตกาล) เป็นปุโรหิต (โคเฮน) ผู้ช่วยจุดประกายการก่อกบฏมัคคาบีต่อต้านจักรวรรดิซิลูซิดซึ่งเป็นรัฐอารยธรรมกรีก เรื่องราวของมัทธาธีอัสเกี่ยวข้องหนังสือมัคคาบี ฉบับที่ 1 ที่เป็นคัมภีร์อธิกธรรม มัทธาธีอัสมีบทบาทสำคัญในเรื่องราวต้นกำเนิดเทศกาลฮานุกกะห์ ด้วยเหตุนี้ชื่อของมัทธาธีอัสจึงปรากฏในคำอธิษฐาน Al HaNissim ที่ชาวยิวเพิ่มเข้าไปใน Birkat Hamazon (พระคุณหลังมื้ออาหาร) และ Amidah ระหว่าง 8 วันของเทศกาล

## ประวัติ

มัทธาธีอัสมาจากตระกูลปุโรหิตในชนบทจากโมดีน มัทธาธีอัสเป็นบุตรชายของยอห์น (โยฮานัน) และเป็นหลานชายของสิเมโอนชาวฮัสโมไนต์หรือบุตรของฮัสโมน จึงเป็นที่รู้จักว่าเป็นชาวฮัสโมเนียน เมื่อย้อนกลับไปอีก มัทธาธิอัสเป็นเหลนของอัสโมนหรือฮัสโมนีอัส ปุโรหิตในเชื้อสายของโยยาริบซึ่งเป็นหลานชายคนที่ 5 ของอิดายาห์ ผู้เป็นบุตรของโยยาริบและหลานชานของยาคีน ซึ่งสืบเชื้อสายจากฟีเนหัส มหาปุโรหิตแห่งอิสราเอลลำดับที่ 3 มัทธาธีอัสรับใช้ในพระวิหารที่สองในเยรูซาเล็มเป็นระยะเวลาหนึ่งเช่นเดียวกับปุโรหิตหลาย ๆ คน

มัทธาธีอัสเป็นบิดาของยูดาสมัคคาบี, เอเลอาซาร์อวาราน, ซีโมนธัสสี (สิเมโอน), ยอห์นกัดดี และโยนาธานอัฟฟุส ในปี 168-167 ปีก่อนคริสตกาล การข่มเหงศาสนายูดาห์ดั้งเดิมโดยจักรวรรดิซิลูซิดเริ่มต้นขึ้น โดยมีกษัตริย์อันทิโอคัสที่ 4 เอปีฟาเนสเป็นหัวหอก และอาจจะมีมหาปุโรหิตเมเนเลาส์ร่วมด้วย เมื่อถึงจุดหนึ่งมัทธาธีอัสก็กลับไปยังโมดีน ในปี 167 ปีก่อนคริสตกาล ผู้แทนของราชสำนักซิลูซิดภายใต้พระบัญชาของกษัตริย์อันทิโอคัสที่ 4 เอปีฟาเนสเดินทางมายังโมดีนเพื่อบังคับให้ชาวยิวถวายเครื่องบูชาแก่เทพเจ้าของกรีก มัทธาธีอัสปฏิเสธที่จะปฏิบัติตามพระบัญชาของกษัตริย์ และยังสังหารชาวยิวที่ก้าวขึ้นมาถวายเครื่องบูชาตามพระบัญชาของกษัตริย์ จากนั้นจึงสังหารเจ้าหน้าที่ของราชสำนักที่มาบังคับให้ทำตามพระบัญชา 

หลังการสังหารเจ้าหน้าที่และชาวยิวที่ทำตามพระบัญชาของกษัตริย์ มัทธาธีอัสและบุตรชาย 5 คนจึงหนีไปอยู่ในถิ่นทุรกันดารแห่งยูเดีย และเริ่มต้นสร้างกองกำลังแบบกองโจร พื้นที่นั้นเป็นที่รู้จักในชื่อเนินเขา Gophna ซึ่งเป็นบริเวณใกล้เคียงกับหมู่บ้าน Jifna ในปัจจุบัน จากนั้นชื่อของมัทธาธีอัสก็หายไปจากบันทึกทางประวัติศาสตร์ ส่วนในหนังสือมัคคาบี ฉบับที่ 1 ระบุว่ามัทธาธีอัสเสียชีวิตในปีที่ 146 ของปฏิทินมาซิโดเนียโบราณ เทียบเท่ากับช่วงเวลาระหว่างฤดูใบไม้ผลิ 166 ปีก่อนคริสตกาลถึงฤดูใบไม้ผลิ 165 ปีก่อนคริสตกาล

## อ้างอิง

## บรรณานุกรม
*

## แหล่งข้อมูลอื่น

*Mattathias ben Johanan entry in historical sourcebook by Mahlon H. Smith

หมวดหมู่:บุคคลจากหนังสือมัคคาบี
หมวดหมู่:บุคคลที่เสียชีวิตในศตวรรษที่ 2 ก่อนคริสตกาล
หมวดหมู่:ราชวงศ์ฮัสโมเนียน
หมวดหมู่:มัคคาบี
อัลมาส เด เปดรา

***อัลมาส เด เปดรา*** () เป็นเทเลโนเบล่าของบราซิล สร้างโดย อิวานี รีเบย์รู ออกอากาศทางช่องเตเว อิซเซลซิโอร์ เมื่อวันที่ 1 มีนาคม ถึงวันที่ 24 มิถุนายน พ.ศ. 2509

## นักแสดง

* กลอเรีย เมเนเซส รับบท กริชตีนา รามัลยู/กริชตียานู (Cristina Ramalho/Cristiano)
* ตาร์ซิซียู เมย์รา รับบท ดานีลู (Danilo)
* อาร์มังดู โบกูส รับบท รีการ์ดู (Ricardo)
* อีริส บรูซซี รับบท รูธ รามัลยู (Ruth Ramalho)
* ซูซานา วีไยรา รับบท นาตาเลีย รามัลยู (Natália Ramalho)
* ฟรังซิสกู โควคู รับบท เฟลีปี (Felipe)
* อีวาน เมสกิตา รับบท วิลาซา (Vilaça)
* มาร์เลเน ฟรานซา รับบท เอวเจเนีย (Eugênia)
* มูรีลู อาโมริม กอร์เรอา รับบท ซิลวานู (Silvano)
* จาซีรา ซิลวา รับบท มาเรีย (Maria)
* ซิลวียู รอชา รับบท ดร. นอโรนยา (Dr. Noronha)
* คาร์มินญา บรันเดา รับบท โนเอเมีย (Noêmia)

## อ้างอิง

## แหล่งข้อมูลอื่น

* 

หมวดหมู่:รายการโทรทัศน์ภาษาโปรตุเกส
หมวดหมู่:ละครโทรทัศน์บราซิลในปี พ.ศ. 2509
หมวดหมู่:เตเลโนเบลาในปี พ.ศ. 2509
หมวดหมู่:เตเลโนเบลาของเตเว อิซเซลซิโอร์
วัดสวนหลวง (จังหวัดนครศรีธรรมราช)

**วัดสวนหลวง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอเมืองนครศรีธรรมราช จังหวัดนครศรีธรรมราช ตั้งอยู่ในเขตเมืองโบราณพระเวียง 

## ประวัติ
วัดสวนหลวงเป็นวัดโบราณหลักฐานการสร้างไม่แน่ชัดว่าสร้างขึ้นสมัยใด ตั้งอยู่ในเมืองโบราณพระเวียง กล่าวกันว่าพื้นที่ตั้งวัดนั้นแต่เดิมเป็นอุทยานหลวงของพระเจ้าศรีธรรมาโศกราช ต่อมาสถาปนาขึ้นเป็นวัดให้ชื่อว่า "วัดสวนหลวง" แต่เดิมเคยมีเนื้อที่ 22 ไร่ 1 งาน 30 ตารางวา เนื่องจากเมื่อ พ.ศ. 2450 ทางราชการได้ตัดถนนนครศรีธรรมราชร่อนพิบูลย์ หรือถนนราชดำเนิน วัดสวนหลวงจึงถูกแบ่งออกเป็น 2 ส่วน คือ วัดสวนหลวงตะวันตกและวัดสวนหลวงตะวันออก จนกระทั่งหลังสงครามโลกครั้งที่ 2 วัดสวนหลวงตะวันออกได้ร้างไป เหลือเพียงวัดสวนหลวงตะวันตกเท่านั้น  

สำนักงานพระพุทธศาสนาแห่งชาติระบุว่าวัดสวนหลวงตั้งวัดเมื่อ พ.ศ. 1861 ได้รับพระราชทานวิสุงคามสีมาเมื่อ พ.ศ. 2183

วัดสวนหลวงได้รับการประกาศขึ้นทะเบียนโบราณสถาน ในราชกิจจานุเบกษา เล่ม 140 ตอนพิเศษ 134 ง หน้า 8 วันที่ 8 มิถุนายน 2566 พื้นที่โบราณสถาน พื้นที่ ก. ประมาณ 1 ไร่ 62.91 ตารางวา พื้นที่ ข. ประมาณ 3 งาน 37.50 ตารางวา
 
## หลักฐานทางโบราณคดีสำคัญ
หลักฐานทางโบราณคดีสำคัญ ได้แก่ อุโบสถไม่ปรากฏปีก่อสร้างที่ชัดเจน อุโบสถเป็นอาคารก่อิฐถือปูนชั้นเดียว ผนังระหว่างประตูทางเข้าอุโบสถ ตกแต่งประติมากรรมปูนปั้นรูปพระพุทธเจ้าตอนเสด็จลงจากดาวดึงส์ คู่กับรอยพระพุทธบาท ใบเสมาหินทรายสมัยอยุธยา ที่ปักทางด้านทิศตะวันออกและทิศตะวันตกเฉียงใตเหนือของอุโบสถ วัดยังมีบ่อน้ำโบราณ (ปล้องบ่อน้ำดินเผา) อยู่ทางทิศตะวันออกเฉียงเหนือใกล้กำแพงวัดสวนหลวงขุดพบเมื่อ พ.ศ. 2552 ซึ่งพบเศษเครื่องถ้วยจีนและเศษภาชนะดินเผาท้องถิ่นจำนวนมาก ปูชนียวัตถุมีพระพุทธรูปทรงเครื่อง ปางอุ้มบาตร เป็นพระพุทธรูปสำริด ศิลปะอยุธยา สูงรวมฐาน 1.90 เมตร พระนามสมเด็จเจ้าลาวทอง และธรรมมาสน์ไม้พร้อมบันไดนาค ปัจจุบันจัดแสดงที่พิพิธภัณฑสถานแห่งชาติ นครศรีธรรมราช

## อ้างอิง

สวนหลวง
หมวดหมู่:โบราณสถานในจังหวัดนครศรีธรรมราช